Gravas (Vidrižu pagasts)
Šis raksts ir par apdzīvotu vietu Vidrižu pagastā. Par citām jēdziena Gravas nozīmēm skatīt nozīmju atdalīšanas lapu. Gravas ir apdzīvota vieta Limbažu novada Vidrižu pagastā, pagasta centrs. Izvietojusies Ķīšupes krastos pie autoceļa P9 23 km no novada centra Limbažiem un 63 km no Rīgas. Apdzīvotā vieta izveidojusies ceļu krustojumā uz Vidrižu muižas zemes. 1932. gadā Gravām piešķirts biezi apdzīvotas vietas (ciema) statuss. Gravās līdz 1949. gadam atradās Vidrižu pagasta valde, no 1949. līdz 1954. gadam — Gravu ciema centrs. Gravās atrodas pagasta pārvalde, Vidrižu pasta nodaļa, Vidrižu doktorāts, kafejnīca.